
DR 31.10.2011 103 

 
Segala ketidakpuasan hati di peringkat pesakit akan disalurkan sama ada 

terus kepada hospital swasta tersebut, termasuklah insurans, letter of guarantee dan 
sebagainya. Apabila mereka tidak mendapat jawapan seperti yang dikehendaki, atau 
pesakit tidak berpuas hati mereka boleh merujuk kes ini kepada pihak kementerian dan 
pihak kementerian akan menyiasat dan seterusnya akan mengambil tindakan di bawah 
Jadual 13 seperti yang saya sebutkan tadi. Terima kasih Yang Berhormat. 

Tuan Yang di-Pertua, Kementerian Kesihatan juga sedang menyediakan draf 
pindaan ke atas Jadual 13 termasuklah meminda dan menambah beberapa nota 
tambahan bagi mengelak pengamal perubatan yang mengamalkan di hospital swasta 
dan memanipulasikan fi profesional yang boleh dikenakan ke atas pesakit dan 
mematuhi fi yang telah dinyatakan di bahawa Jadual 13. 

■1910 

Untuk pengetahuan sidang Dewan juga, Persatuan Hospital Swasta telah 
bersetuju untuk bekerjasama dengan Kementerian Kesihatan Malaysia bagi 
memastikan hospital swasta menganggotai persatuan tersebut memuat naik serta 
memaparkan fi bagi pelbagai prosedur bagi membolehkan pesakit membuat pilihan 
rawatan mengikut kemampuan pesakit itu, serta menjamin dari segi ketelusan dari segi 
kos rawatan perubatan dan kementerian berpendapat bahawa dengan kerjasama 
semua pihak termasuklah pesakit, langkah-langkah dan mekanisme yang memantau 
serta mengawal kos rawatan yang dikeluarkan oleh pihak hospital swasta dapat 
dilaksanakan bagi memastikan kos rawatan munasabah dan tidak membebankan 
pesakit.   

Tuan Yang di-Pertua, Yang Berhormat Kota Kinabalu membangkitkan 
kebimbangan mengenai masalah kekurangan 2,000 pegawai perubatan dan pegawai 
farmasi di Sabah. Untuk makluman Ahli Yang Berhormat penempatan pegawai 
perubatan di fasiliti-fasiliti Kementerian Kesihatan Malaysia adalah mengikut keperluan 
di sesebuah fasiliti tersebut. Sehingga 30 Jun 2011 bilangan pegawai perubatan dan 
pegawai perubatan pakar yang berkhidmat di Kementerian Kesihatan Malaysia di 
negeri Sabah adalah berjumlah 1,312 orang berbanding jumlah perjawatan sebanyak 
1,853 jawatan dengan peratus pengisian adalah sebanyak 70.8 peratus. Jumlah ini 
menunjukkan peningkatan sebanyak 19 peratus berbanding 1,102 orang pada 30 Jun 
2010.   

Kementerian juga telah melantik pegawai perubatan dan pakar yang telah 
bersara dan pegawai perubatan serta pakar di kalangan bukan warganegara secara 
kontrak bagi menampung keperluan perkhidmatan kesihatan di seluruh negara.  
Sehingga kini terdapat seramai 129 pegawai perubatan serta pakar kontrak 
ditempatkan di negeri Sabah daripada sejumlah 636 orang pegawai perubatan ataupun 
pakar kontrak di Kementerian Kesihatan.   

Selain daripada itu, langkah proaktif juga telah diambil untuk menambahkan 
bilangan pegawai perubatan yang menyediakan perkhidmatan kesihatan di semua 
hospital serta klinik. Antara langkah yang telah diambil adalah untuk melakukan 
pengambilan doktor pakar swasta berkhidmat secara seasonal serta menggalakkan 
warganegara Malaysia yang berkhidmat di luar negara untuk pulang ke di tanah air.  
Sejajar dengan pertambahan institusi pengajian tinggi awam serta swasta yang 
menawarkan pengajian dalam bidang perubatan, dianggarkan jumlah graduan akan 
bertambah dari tahun ke tahun dan perkara ini dapat dilihat melalui peningkatan 
perubatan latihan siswazah dan pegawai perubatan yang dilantik, yang berkhidmat di 
Kementerian Kesihatan yang telah melebihi 3,000 orang setahun mulai tahun 2009 
berbanding purata seramai 1,066 orang setahun di antara tahun 2001 hingga 2007.  
Setelah tamat latihan siswazah, pegawai perubatan ini akan diagihkan kesemua 
hospital dan klinik mengikut keperluan bagi memantapkan lagi perkhidmatan perubatan.  
Peningkatan jumlah pegawai perubatan ini akan membantu dari segi distribusi 
penempatan kesemua klinik dan juga hospital. 

Bagi menambahkan lagi bilangan pakar, Kementerian Kesihatan telah 
menambah slot tajaan bagi program sarjana perubatan di institusi pengajian tinggi 
awam dari 450 sehingga 600 mulai sesi 2008/2009 bagi memberikan peluang kepada 
lebih ramai pegawai perubatan mengikuti program sarjana. Manakala mulai sesi 
2011/2012 slot biasiswa telah ditambah kepada 800. Sehubungan dengan itu, 
diharapkan lebih ramai pakar perubatan dapat dihasilkan demi meningkatkan lagi mutu 
serta prestasi perkhidmatan perubatan dalam negara.   



Segala ketidakpuasan hati di peringkat pesakit akan disalurkan sama ada. terus kepada hospital swasta tersebut, termasuklah insurans, letter of guarantee dan sebagainya. Apabila mereka tidak mendapat jawapan seperti yang dikehendaki, atau pesakit tidak berpuas hati mereka boleh merujuk kes ini kepada pihak kementerian dan pihak kementerian akan menyiasat dan seterusnya akan mengambil tindakan di bawah Jadual 13 seperti yang saya sebutkan tadi. Terima kasih Yang Berhormat. Tuan Yang di-Pertua, Kementerian Kesihatan juga sedang menyediakan draf pindaan ke atas Jadual 13 termasuklah meminda dan menambah beberapa nota tambahan bagi mengelak pengamal perubatan yang mengamalkan di hospital swasta dan memanipulasikan fi profesional yang boleh dikenakan ke atas pesakit dan mematuhi fi yang telah dinyatakan di bahawa Jadual 13. #1910. Untuk pengetahuan sidang Dewan juga, Persatuan Hospital Swasta telah bersetuju untuk bekerjasama dengan Kementerian Kesihatan Malaysia bagi memastikan hospital swasta menganggotai persatuan tersebut memuat naik serta memaparkan fi bagi pelbagai prosedur bagi membolehkan pesakit membuat pilihan rawatan mengikut kemampuan pesakit itu, serta menjamin dari segi ketelusan dari segi kos rawatan perubatan dan kementerian berpendapat bahawa dengan kerjasama semua pihak termasuklah pesakit, langkah-langkah dan mekanisme yang memantau serta mengawal kos rawatan yang dikeluarkan oleh pihak hospital swasta dapat dilaksanakan bagi memastikan kos rawatan munasabah dan tidak membebankan pesakit. Tuan Yang di-Pertua, Yang Berhormat Kota Kinabalu membangkitkan kebimbangan mengenai masalah kekurangan 2,000 pegawai perubatan dan pegawai farmasi di Sabah. Untuk makluman Ahli Yang Berhormat penempatan pegawai perubatan di fasiliti-fasiliti Kementerian Kesihatan Malaysia adalah mengikut keperluan di sesebuah fasiliti tersebut. Sehingga 30 Jun 2011 bilangan pegawai perubatan dan pegawai perubatan pakar yang berkhidmat di Kementerian Kesihatan Malaysia di negeri Sabah adalah berjumlah 1,312 orang berbanding jumlah perjawatan sebanyak 1,853 jawatan dengan peratus pengisian adalah sebanyak 70.8 peratus. Jumlah ini menunjukkan peningkatan sebanyak 19 peratus berbanding 1,102 orang pada 30 Jun 2010. Kementerian juga telah melantik pegawai perubatan dan pakar yang telah bersara dan pegawai perubatan serta pakar di kalangan bukan warganegara secara kontrak bagi menampung keperluan perkhidmatan kesihatan di seluruh negara. Sehingga kini terdapat seramai 129 pegawai perubatan serta pakar kontrak ditempatkan di negeri Sabah daripada sejumlah 636 orang pegawai perubatan ataupun pakar kontrak di Kementerian Kesihatan. Selain daripada itu, langkah proaktif juga telah diambil untuk menambahkan bilangan pegawai perubatan yang menyediakan perkhidmatan kesihatan di semua hospital serta klinik. Antara langkah yang telah diambil adalah untuk melakukan pengambilan doktor pakar swasta berkhidmat secara seasonal serta menggalakkan warganegara Malaysia yang berkhidmat di luar negara untuk pulang ke di tanah air. Sejajar dengan pertambahan institusi pengajian tinggi awam serta swasta yang menawarkan pengajian dalam bidang perubatan, dianggarkan jumlah graduan akan bertambah dari tahun ke tahun dan perkara ini dapat dilihat melalui peningkatan perubatan latihan siswazah dan pegawai perubatan yang dilantik, yang berkhidmat di Kementerian Kesihatan yang telah melebihi 3,000 orang setahun mulai tahun 2009 berbanding purata seramai 1,066 orang setahun di antara tahun 2001 hingga 2007. Setelah tamat latihan siswazah, pegawai perubatan ini akan diagihkan kesemua hospital dan klinik mengikut keperluan bagi memantapkan lagi perkhidmatan perubatan. Peningkatan jumlah pegawai perubatan ini akan membantu dari segi distribusi penempatan kesemua klinik dan juga hospital. Bagi menambahkan lagi bilangan pakar, Kementerian Kesihatan telah menambah slot tajaan bagi program sarjana perubatan di institusi pengajian tinggi awam dari 450 sehingga 600 mulai sesi 2008/2009 bagi memberikan peluang kepada lebih ramai pegawai perubatan mengikuti program sarjana. Manakala mulai sesi 2011/2012 slot biasiswa telah ditambah kepada 800. Sehubungan dengan itu, diharapkan lebih ramai pakar perubatan dapat dihasilkan demi meningkatkan lagi mutu serta prestasi perkhidmatan perubatan dalam negara.